Document ID: /roh_data/filtered/swiss_laws_in_ROHinterleaved.jsonl.gz/35245

This text was translated from DE into Rumantsch Grischun.

Die Kantone sorgen dafür, dass die Kosten für Bau, Betrieb, Unterhalt, Sanierung und Ersatz der Abwasseranlagen, die öffentlichen Zwecken dienen, mit Gebühren oder anderen Abgaben den Verursachern überbunden werden. Bei der Ausgestaltung der Abgaben werden insbesondere berücksichtigt:a. die Art und die Menge des erzeugten Abwassers;b. die zur Substanzerhaltung der Anlagen erforderlichen Abschreibungen;c. die Zinsen;d. der geplante Investitionsbedarf für Unterhalt, Sanierung und Ersatz, für Anpassungen an gesetzliche Anforderungen sowie für betriebliche Optimierungen. Würden kostendeckende und verursachergerechte Abgaben die umweltverträgliche Entsorgung des Abwassers gefährden, so kann diese soweit erforderlich anders finanziert werden. Die Inhaber der Abwasseranlagen müssen die erforderlichen Rückstellungen bilden. Die Grundlagen für die Berechnung der Abgaben sind öffentlich zugänglich. Eingefügt durch Ziff. I des BG vom 21. März 2014, in Kraft seit 1. Jan. 2016 (AS 2014 3327; BBl 2013 5549).

Ils chantuns procuran ch’ils custs per la construcziun, per la gestiun, per il mantegniment, per la sanaziun e per la substituziun da stabiliments d’aua persa che servan ad intents publics vegnian mess a quint als chaschunaders tras taxas u tras autras taglias. Concepind las taxas vegnan resguardads spezialmain:a. il gener e la quantitad da l’aua persa chaschunada;b. las amortisaziuns ch’èn necessarias per mantegnair la substanza dals stabiliments;c. ils tschains;d. il basegn d’investiziun ch’è planisà per las lavurs da mantegniment, da sanaziun e da substituziun sco er per las adattaziuns a las pretensiuns legalas e per las optimaziuns dal manaschi. Sche taxas che cuvran ils custs e che correspundan al princip dal chaschunader periclitassan l’allontanament ecologic da l’aua persa, po quel vegnir finanzià en in’autra moda e maniera uschenavant che quai è necessari. Ils possessurs dals stabiliments d’aua persa ston far las retenziuns necessarias. La basa per calcular las taxas è accessibla publicamain. Integrà tras la cifra I da la LF dals 21 da mars 2014, en vigur dapi il 1. da schan. 2016 (AS 2014 3327; BBl 2013 5549).